
ANUNŢURI 


+ Săptămâna aceasta s-au început lucrările la noua fântână, ce va avea o 
adâncime de 120 metri şi va fi legată de vechea fântână, pentru ca de acolo să 
putem bea apă mai curată şi mai bună. 


+ Suntem aşteptaţi la teatru! Noua generaţie de actori, crescuţi de Gior- 
giana Elena Popan, ne propun o piesă mai veche, dar într-o interpretare de su- 
flet. Să mergem cu toţii joi, 20 octombrie, la Teatrul de marionete, pentru a-i 
vedea şi încuraja pe tinerii noştri, care joacă în piesa „Aşteptarea”. Intrarea este 
liberă. 


* La cantina socială pe care fraţii de la 
Asociaţia „Sf. Iosif cel Milostiv”, conduşi 
de Mihai Ţepeş, vor să o deschidă cât mai 
curând posibil, mai sunt câteva lucrări de 
finalizat. Acestea pot fi gata dacă punem 
umărul fiecare cât poate. Tel. 
0741274368. Cont i 
RO25BTRLRONCRTo560766101. De la 
ultima ştire de acest fel până acum, s-au 
montat uşile şi geamurile, s-a dat cu lavabil, s-a pus gresie şi altele necesare. 


+ Acum o zi a primit botezul cel de-al doilea copil al Lorenei-Daniela (fiica Mioarei din obşte). David-Marian, să te 
întărească Dumnezeu pentru a fi biruitor peste toate greutăţile! 


+ Sâmbăta trecută, la sfârşitul vecerniei, am avut bucuria să fim vizitaţi pentru scurt timp de conducătorul grupului 
psaltic Tronos, arhid. Mihail Bucă, aflat în Arad pentru un eveniment caritabil. 


ŞTIRI 


+ 26 de ierarhi au oficiat Sfânta Liturghie la Catedrala Mitropolitană din Iaşi de 
sărbătoarea Sfintei Parascheva. Alături de cei români au fost şi ierarhi din 
Grecia, Bulgaria, Siria sau Tanzania. Zeci de mii de credincioşi au participat la 
eveniment, iar totalul celor care s-au închinat în săptămâna trecută a depăşit 
200.000. (sursa: basilica.ro) 


* Duminică 16 octombrie 2022, Înaltpreasfinţitul Părinte Timotei, Arhiepiscopul 
Aradului împreună cu un sobor de preoţi şi diaconi, va săvârşi slujba de târno- 
sire şi sfințire a bisericii cu hramul .,Sf. Proroc Ilie Tesviteanul”, din 


incinta Mănăstirii Feredeu. (sursa: arhiepiscopiaaradului.ro) 


* Starețul Efrem s-a aflat la Bucureşti săptămâna trecută pentru prezentarea 
unei ediţii bilingve a Noului Testament apărută cu susţinerea financiară a 
Mănăstirii Vatoped. Textul în greacă este însoţit de traducerea făcută de o echipă 
de teologi români coordonată de Părintele Profesor Constantin Coman. Este vor- 
ba de traducerea unui text scripturistic bizantin, în stil patristic şi filocalic, cu o 


serie de lămuriri. (sursa: basilica.ro) 

RĂSPUNS ORTODOX DIN SECOLUL AL XIX-LEA 


Sfântul Rafail de Brooklyn A LA PROZELITISMUL CATOLIC ŞI PROTESTANT 
Adevărata semnificaţie şi valoarea de netăgăduit a Sfintei Tradiţii. Un În RĂSIDT 

Sfântul Rafail Havavinii (1860-1915), episcop de Brooklyn, a fost martorul prozelitis- 
mului violent al romano-catolicilor şi al cultelor protestante în Răsăritul creştin, aflat 
sub jugul Imperiului Otoman. De aici şi titlul disertaţiei sale teologice. Rafail Havavinii 
(1860-1915), originar din Damasc (Siria), a fost primul episcop ortodox hirotonit pe 
pământul Americii de Nord. A fost canonizat în martie 2000, fiind prăznuit pe data de 
27 februarie. 

Foaie ortodoxă pentru sufleţ 

Cel viclean nu este prea creativ în ce priveşte momelile 
şi lupta împotriva omului. Istoria ca ştiinţă a fost lăsată 
de Dumnezeu în primul rând pentru a lua aminte la 
aceste curse diavoleşti. A recunoaşte tiparul şi a urma 
ieşirea din labirintul capcanelor pe drumul deja străbă- 
tut de cei care au ajuns la liman. A ştii ce s-a întâmplat 


să stăm bine! 


să stăm cu frică! 
să luăm aminte! 


cu noi, cei din Transilvania, acum 300 de ani este de 
mare folos pentru a ne pune în gardă pentru prezent şi 
pentru viitor. Ca naţiune, Biserică, obşte şi persoane. 
Profitarea de starea materială grea a oamenilor, de 
neştiința lor culturală şi mai ales religioasă, impunerea 
cu sila a unui singur adevăr, cel „de stat”, presiunile de 
tot felul, dezbinarea, încurajarea delaţiunii, ruperea de 
rădăcina solidă a Bisericii, suprimarea în ultimă in- 
stanţă, acestea au fost chipurile în care diavolul a lucrat 
acum 300 de ani prin oameni împotriva oamenilor şi 
acesta este chipul în care lucrează acum şi va lucra în 
continuare. Lupta e aceeaşi, mijloacele sunt variaţiuni 
pe aceeaşi temă: înşelarea (cum spunea unul din pă- 
rinții noştri: dracul ne cântă la ureche melodia lui, doar 
-doar îl vom asculta) — şi aici ne referim şi la 
„scandalurile” din presă care sunt menite să semene 
îndoiala (cine mai repară un suflet în care a fost pusă 
sămânţa bănuielii printr-un articol tendenţios?) -, ru- 
perea de Biserică în ansamblu sau de biserica 
din care facem parte ca obşte, mijloacele violen- 
te (presiuni de tot felul, la lucru, acasă, în mintea noas- 


Sf. Nou Mucenic loan de Monemvasia 


(*21 octombrie 1773) 


Fiu de preot grec, rămas orfan de mic, tatăl său fiind ucis de turci, loan a fost luat rob 
împreună cu mama sa. La 15 ani stă hotărât împotriva momelilor (inclusiv trupeşti) 
ale stăpânilor săi. Îl chinuie cu foamea pentru a se lepăda de Hristos. Chiar mama lui 


ASA 


îi cere să primească, dar să rămână în taină creştin. Nu vrea să facă niciun compro- 


mis şi atunci este ucis. 

tră). Dar Dumnezeu a fost cu cei 
chinuiți în tot acel timp, a fost cu 
oamenii prin oamenii Lui. A fost, 
este şi va fi... 


Redăm mai jos câteva punctări ale 
PĂRINTELUI DUMITRU STĂNILO- 
AE asupra acestei lupte din care 
cine a rămas cu Hristos a ieşit birui- 
tor. 


După ocuparea Transilvaniei de aus- 
trieci, la 1687, aceasta trebui să con- 
tribuie la cheltuielile îndelungatului 
război al Austriei cu turcii (1683— 
1699). Dieta transilvană a încărcat 
pe preoţii ortodocşi români cu 
dări speciale, impunându-i ca pe 
negustori şi ca pe laicii mai înstării, 
în vreme ce preoţii religiilor recepte, 
deşi aveau sesii și salarii mari de la 
stat, erau scutiţi de orice impozit. 
Din darea de un milion florini a 
Transilvaniei, cea mai mare parte o 
achitau ei. 


Acceptată numai din motive de 
ordin economic, unirea unei părţi 
a ortodocşilor români cu Roma pa- 
pală n-a fost decât de suprafaţă. Ie- 
zuitul Kapi, căruia i se cerea părerea 
în această problemă de către cardi- 
nalul Colonici, primatul Ungariei, la 
1701, scria: «Căci românului, care 
n-are aplecare spre această unire şi 
care speră oarecare comoditate 
materială din simularea unirii 
cu păstrarea schismei, niciodată 
nu-i voi crede că va fi cu adevărat 
unit, oricât s-ar jura că are să fie». 


Dinastia habsburgică din Austria 
catolică, cotropind Transilvania, a 
găsit aici o situaţie religioasă care nu 
prezenta pentru ea destulă siguranţă 
politică: ungurii, secuii şi saşii, care 
formau cele trei naţiuni recunoscute 
deveniseră calvini, luterani şi unita- 
rieni, şi reprezentanţii lor în Dietă 
ocupau toate dregătoriile publice. 
Aceste «staturi» acatolice nu agreau 
stăpânirea unei Austrii catolice. 
Odată cu trupele imperiale au venit 
în Transilvania, în 1687—1688, şi 
iezuiţii, în scurtă vreme aceştia au 
văzut că pe o convertire masivă a 
protestanților din Transilvania la 
catolicism nu se putea conta. În 
această situaţie «statul catolic» din 
Transilvania şi iezuiţii veniţi aici au 
sfătuit curtea imperială să întindă 
mrejele catolicizării spre marea ma- 
să românească a cărei religie nu fă- 
cea parte din nici una din cele patru 
religii recepte, cu drepturi politice. 


Printr-un memoriu din septembrie 
1697, «statul catolic» ardelean cerea 
împăratului să facă un apel că- 
tre preoţii ortodocşi români ca 


să  îmbrăţişeze catolicismul, 
promiţându-le scăparea de po- 
vara dărilor şi împărtăşirea de 
privilegiile preoţilor romano- 
catolici. 


Deci nu predica superiorității catoli- 
cismului a stat la baza uniatismului, 
ci promisiunea unei mai bune stări 
economice şi sociale pentru preoţii 
români. Uniatismul se dovedeşte 
şi prin aceasta a fi fost o creaţie 
politică. Catolicismul nu se angaja 
într-o operă de convertire, pentru că 
n-avea încredere în succesul ei. S-a 
ales calea mai comodă a înşelă- 
rii ortodocșilor români şi a presiuni- 
lor de stat asupra lor. Dar aceasta se 
va răzbuna prin caracterul inconsis- 
tent al uniatismului. 


Odată ce nu s-a găsit necesar să se 
câştige ortodocşii români cu un nou 
catehism, nu s-a recurs nici la predi- 
catori, ci s-a dat chestiunea pe 
mâna comandantului militar 
pentru ca preoţii ortodocşi care nu 
se vor lăsa convinşi de argumentul 
privilegiilor, să fie convinşi cu argu- 
mente militare. 


Al doilea interes urmărit de curtea 
imperială prin trecerea românilor 
ortodocşi în dependenţa papalității a 
fost ruperea lor din legăturile 
bisericeşti cu românii din Prin- 
cipate. Dat fiind că românii consti- 
tuiau marea majoritate a populaţiei 
din Transilvania, Casa de Habsburg 
îşi dădea seama că o viitoare ridicare 
culturală şi o inevitabilă dezvoltare a 
conştiinţei naţionale a acestei popu- 
laţii o vor face să tindă şi la o realiza- 
re a unităţii sale politice cu români 
din Principate. 


Iată ce prevedea un ordin de la 1746: 
«este interzis ca valahii să se hiroto- 
nească de alți episcopi. Deci protec- 
torii unirii... vor căuta să împiedice 
pe aceşti valahi care vor trece în 
Valahia sau Moldova pentru a 
primi hirotonii. Pentru mai uşoara 
executare a acestui lucru, se cere ca 
Consiliul aulic de război să dea ordi- 
ne... ca cei ce trec în ţări străine 
pentru a primi hirotonii să fie aştep- 
taţi la trecători şi să fie deținuți şi 
puşi la dispoziția statului catolic, 
până la noi ordine». 


Uniaţia s-a creat şi menţinut în 
Transilvania şi prin silnicia exer- 
citată la început de iezuiţi, iar 
mai târziu de vârfurile clerului 
unit, care au trecut în tabăra cleru- 
lui catolic. E vorba de timpul când 
Biserica Romano-Catolică avea în 
privinţa libertăţii religioase o doctri- 
nă care oferea vârfurilor sale argu- 


mentele pentru practicarea acestei 
silnicii cu cea mai liniştită conștiință. 
Era doctrina că de libertate are 
drept să se bucure numai ade- 
vărul, adică învăţătura catolică. 
Eroarea, adică toate celelalte doctri- 
ne, n-au dreptul la libertate. 


Mănăstirile şi monahii din ele au fost 
principala ţintă, ca cei mai tari în 
credinţă şi având legături permanen- 
te cu fraţii de peste munţi. Un ordin 
din 1761 prevedea: „Mănăstirile de 
lemn să fie arse pretutindeni, cele de 
piatră să se distrugă şi să se facă 
raport Excelenței Sale Generalului 
atât despre restituirea bisericilor 
(către uniţi) cât şi despre demolarea 
mănăstirilor. lar dacă cineva s-ar 
opune în mod temerar prea înaltei 
porunci regale, să fie pedepsit nu- 
maidecât cu moartea prin spânzu- 
rătoare, sau prin tăierea capului, ca 
unii care dispreţuiesc poruncile re- 
geşti şi tulbură pacea şi ordinea pu- 
blică.” 


Într-o plângere a românilor orto- 
docşi ardeleni se spune: «După ace- 
ea s-au sculat popii cei uniți şi s-au 
dus la domni. Şi ne-au pârât şi au 
minţit că noi am fost împreună cu 
dânşii şi n-am fost nice vom fi. Și ne 
-au pus supt birşag si ne-au prins 
pre noi mai mult decât trei sute de 
oameni, tot fruntea şi noi am feleluit 
că nu ne vom uni, suntem gata să ne 
aduceți muierile şi copiii să le tăiați 
capetele, apoi nouă; să ştiţi Măria 
Voastră bine că omul nu-i slobod 
cu trupul, dar este cu sufletul. 
Apoi ne-au slobozit şi ne-au pus 
supt birşag mare, cumplit şi încă şi 
supt bătaie». 


Conlucrarea strânsă dintre silnicia 
catolică şi  silnicia Imperiului 
habsburgic s-a accentuat de prin 
1699 când guvernul austriac şi con- 
ducerea Bisericii Romano-Catolice 
văzând că acţiunea misionarilor ie- 
zuiţi dependenţi de autorităţile ordi- 
nului lor, nu poate îndupleca popo- 
rul român la uniaţie, au hotărât înlo- 
cuirea lor cu misionari militari. Ar 
trebui volume pentru descrierea per- 
secuţiilor neîntrerupte suportate de 
poporul român din Transilvania, 
pentru voinţa lui de a rămâne în Bi- 
serica Ortodoxă, mai ales de la anul 
1701 până la anul 1761. 


Restul este istorie. Să stăm bine! Să 
stăm cu frică! Să luăm aminte! 

Întegritatea are un rol esenţial în 
învățământ, întrucât cei care lucrea- 
ză acolo nu sunt puşi acolo doar să 
transmită informaţii, să evalueze 
cunoştinţele copiilor, ci mai ales să 
formeze caractere, să modeleze su- 
fletele copiilor, or, acest lucru se 
poate realiza doar dacă cel care se 
ocupă de educaţia copiilor este inte- 
gru. 


Dincolo de cuvinte copiii văd 
exemplul personal al adulţilor şi 
învaţă mult mai mult din ceea 
ce face adultul decât din ceea 
ce zice. Este de dorit ca ceea ce 
spune adultul să facă în primul rând 
el, fapt care duce la dorinţa copiilor 
de a realiza şi ei ceea ce li se tran- 
smite. 


Chiar dacă uneori nouă, adulţilor, ni 
se pare că cei mici nu ştiu prea mul- 
te şi îi putem păcăli uşor, ei au to- 
tuşi un simţ dezvoltat dincolo de 
cuvinte, văd şi înţeleg de multe 
ori mai mult decât credem noi. 
Spre exemplu, ne dorim ca cei mici 
să petreacă cât mai puţin timp în 
faţa ecranelor însă noi, cei mari, 
suntem cu ochii mereu în telefoane 
şi de îndată ce sună telefonul lăsăm 
poate orice activitate deoparte, în- 
trerupem ce ne povesteau copiii şi 
răspundem, fapt ce îi poate face pe 
copii să creadă că telefonul este 
mult mai important decât ei, prin 
urmare dacă astfel se poartă adulţii, 
ei de ce să nu folosească telefoanele, 
şi exemplele în această direcţie ar 
putea continua. 


Cuvântul integritate este cuprinză- 
tor şi este sinonim cu onestitate, 
corectitudine. O persoană integră 
este o persoană care nu poate fi co- 
ruptă, este o persoană care are co- 
loană vertebrală, are principii sănă- 
toase pe care le urmează şi de la 
care nu poate fi abătut. 


Integritatea este o calitate care tre- 


buie cultivată încă de la cele mai 
fragede vârste şi de care trebuie să 
ai mare grijă. In secolul nostru este 
un curaj tot mai mare să fii integru. 
Este posibil şi se întâmplă frecvent 
să fii marginalizat datorită in- 
tegrităţii, deoarece nu mai rezo- 
nezi cu persoanele care încalcă cu 
ușurință principiile moralității, 
onestității şi care, pentru a-şi atinge 
anumite dorinţe ori interese, calcă 
orice în picioare. 


Integritatea se câştigă în timp, 
prin perseverenţă. Dacă de fieca- 
re dată respectăm cu sfinţenie prin- 
cipiile sănătoase şi nu facem rabat 
de la corectitudine, cinste, respect, 
omenie, cei din jur vor vedea lucrul 
acesta, iar cei care încearcă să ne 
facă să mai călcăm strâmb, până la 
urmă vor renunţa şi poate ne vor 
cataloga ca fiind habotnici. 


Cu toate acestea, oamenii cu adevă- 
rat valoroşi, dascălii valoroşi sunt 
mai ales integri. Dacă o persoană, 
un dascăl, un manager este integru, 
acesta este automat şi bine pregătit 
din punct de vedere profesional. De 
ce? Pentru că nu se poate să fii 
integru şi să mergi la clasă cu 
lecţiile nepregătite. A fi integru 
înseamnă a fi conştiincios, respon- 
sabil, iar aceasta implică să ai mare 
grijă de cei pe care îi îndrumi. Inte- 
gritatea te responsabilizează, 
te face să te documentezi, să îţi 
pese. 


Atâta timp cât a fi dascăl presupune 
a forma copii, a le transmite infor- 
maţii, a fi integru presupune a 
avea dragoste faţă de copii, fa- 
ţă de valori, faţă de bine, faţă 
de frumos. Pentru a-i câştiga pe 
copii trebuie să le araţi în primul 
rând dragoste. Cei mai mult copiii 
din zilele noastre au acest deficit, nu 
li se arată dragoste, nu sunt ascul- 
taţi, nu li se acordă un timp de cali- 
tate, fie el şi mai puţin. Profesorii 


Educaţia creştină 


De la vorbe 
La fapte: 


a fi integru 


sunt foarte preocupaţi să îşi termine 
materia, să rezolve cât mai multe 
exerciţii, însă uită că dacă îi câştigă 
pe copii prin dragoste, pot apoi să 
lucreze mult mai mult cu ei pentru 
că atunci copiii sunt mult mai des- 
chişi şi vor avea o mai mare dispo- 
nibilitate spre persoana care le arată 
dragoste şi implicit spre materia pe 
care o predă acel profesor. Copilul 
trebuie să îşi aducă aminte cu drag 
de dascălul său, trebuie să ne facem 
plăcuţi, desigur aceasta nu înseam- 
nă că trebuie să fim nişte libertini şi 
să îi lăsăm pe copii să facă orice do- 
resc. Însă copiii să simtă că le eşti 
aproape, că îi iubeşti, iar aceasta te 
face să fii responsabil, profesionist. 


Nu-i aşa că şi noi de multe ori am 
prins dragoste de o anumită materie 
deoarece ne era drag profesorul ca- 
re preda acea materie? Prin urmare 
de ce să nu încercăm în primul rând 
să ne câştigăm elevii prin dragoste 
şi abia apoi să le predăm, să le co- 
municăm ceea ce avem de tran- 
smis? Pentru că uităm să fim integri 
şi să ne pese cu adevărat şi pentru 
că de prea multe ori mergem la gră- 
diniță sau la şcoală ca la un servici 
oarecare, ne pierdem în a face şi 
uităm a dărui. 


Iarăşi de cele mai multe ori ne lă- 
săm influenţaţi: aşa fac toţi şi ne 
este teamă să fim altfel sau poate 
suntem comozi sau poate nu ne ba- 
tem prea mult capul. Trebuie să 
îndrăznim să fim altfel. Dacă vom 
începe noi, vom deveni lumină şi 
pentru ceilalţi. 


Peste câtva timp copiii cu siguranţă 
vor uita informaţiile transmise de 
dascăl, însă principiile morale vor 
dăinui mai mult. Să fim noi un 
exemplu pentru ceilalţi şi să aştep- 
tăm schimbarea doar de la noi! 


Adela Bercea 

Continuăm cu partea a doua a pro- 
gramului de viaţă creştină de zi cu 
zi, alcătuit de Părintele Thomas 
Hopko, unul dintre dascălii de sea- 
mă ai Ortodoxiei americane. 


p Fă-ţi lucrarea ta cu sârguinţă, iar 
apoi nu te mai gândi la ce ai realizat. 


p Fă, mai înainte de toate, lucrurile 
mai dificile şi mai dureroase. 


> Înfruntă realitatea. 
p Fii recunoscător. 
» Fii cu voie bună. 


p Trăieşte simplu, ascuns, în linişte 
şi în modestie. 


pb Nu îndrepta niciodată atenţia 
asupra ta. 


p Ascultă când cineva îţi vorbeşte. 


p Fii cu luare-aminte şi atent, întru 
totul prezent acolo unde te afli. 


p Nu gândi şi vorbi mai mult decât 
este nevoie. 


incdlemnuri 
simple 

pentru o viață 

complicată (2) 


p Vorbeşte cu simplitate, clar, hotă- 
rât şi direct. 

pb  Respinge imaginaţia, fantezia, 
analiza, pretenţia de a înţelege lu- 
crurile. 


pb Respinge cele trupești şi ale pof- 
telor de la prima lor apariţie. 


pb Nu te plânge, nu cârti, nu bom- 
băni, nu te văita. 


» Nu căuta şi nu aştepta milă ori 
laudă. 


p Nu te compara cu nimeni. 


pb Nu judeca pe nimeni pentru ni- 
ciun lucru. 


p Nu încerca să convingi pe nimeni. 
pb Nu te apăra şi nu te justifica. 


p Fii credincios şi legat de Dumne- 
zeu, iar nu de oameni. 


pb Primeşte criticile cu recunoştinţă 
şi verifică-le cu atenţie. 


p Dă sfaturi doar dacă îţi sunt ceru- 


te sau când este de datoria ta să o 
faci. 


pb Nu fă altora ceea ce pot sau tre- 
buie să facă ei înşişi. 


p Fă-ţi un program zilnic de activi- 
tăi, evitând toanele şi mofturile. 


» Fii milostiv cu tine şi cu ceilalţi. 


p Să nu aştepţi nimic altceva decât 
a fi ispitit cu putere, până la ultima 
ta răsuflare. 


p Concentrează-te doar asupra lui 
Dumnezeu şi asupra luminii, iar ni- 
ciodată asupra întunericului, ispite- 
lor şi păcatului. 


» Primeşte cu linişte a fi judecat tu 
şi faptele tale, cu mila lui Dumne- 
zeu. 


p Când cazi, ridică-te imediat şi ia- 
o de la capăt. 


p Cere ajutor când ai nevoie, fără 
teamă ori ruşine. 


părintele Paisie Olaru 


(718 octombrie 1990) 


Rugăciune neîncetată, la care se adăugau privegherea necontenită, postul şi înfrânarea, toate 
acestea împletite cu dragostea, smerenia şi blândeţea desăvârşită - unul din cei mai mari duhov- 


nici ai noştri. 


„Lumea este plină de vorbe, dar puţini sunt care pun poruncile Evangheliei în practică. 
Prind foarte bine şi cuvântul duhovnicesc, sfatul, mustrarea, îndemnul, predica, cărțile bune. 
Dar de la cuvinte trebuie să trecem şi la fapte, că după faptele tale te voi judeca zice Domnul.” 

sfinţi din vremurile de pe urmă 


» 


Gheronsissa Teolana 


- mama starețului Efrem Filotheitul - 


Gherontissa Teofana, pe nu- 
mele său de mireană Victoria 
Moraitis, a fost mama părinte- 
lui Efrem Filotheitul (unul din- 
tre ucenicii iubiţi ai Sfântului 
Iosif Isihastul). Ea şi-a petre- 
cut ultimii ani din viaţă la Mă- 
năstirea Sf. Arhanghel Mihail 
din insula Thassos, un metoc al 
mănăstirii athonite Filotheu, 
până la trecerea ei în Domnul, 
la anul 1986. 


Deşi a trăit mulţi ani în lume, a 
avut trei fii, dintre care unul a 
devenit călugăr athonit şi un 
stareţ cu mare înţelepciune, 
gherontissa Teofana a ajuns la 
mari înălţimi duhovniceşti, re- 
ușind să combine în mod armo- 
nios maternitatea cu, ulterior, 
chemarea monahală. Avea cu 
adevărat o dragoste de mamă 
pentru toţi oamenii. Era o per- 
soană severă, dar stricteţea ei 
izvora din dragoste. Era, înain- 
te de toate, severă cu ea în- 
săşi şi apoi cu sufletele care 
din mila Domnului îi fuseseră 
încredințate în grijă. 


Şi soţul Victoriei, Dimitrie Mo- 
raitis, era un om credincios. 
Mergea la biserică, dar nu avea 
acelaşi zel ca soţia sa. Cu toate 
acestea, Victoria nu a întâmpi- 
nat niciodată dificultăţi pe ca- 
lea vieţii duhovniceşti din par- 
tea lui. 


Victoria şi soţul ei, Dimitrie, au 
avut patru copii: Elena, care a 
murit la o vârstă fragedă, Nico- 
lae, Ioan (viitorul stareţ Efrem) 
şi Christos. Încă de la început, 
Victoria a ştiut că unul dintre 
copiii ei avea să devină călugăr. 
A primit înştiinţare de la Dom- 
nul în două rânduri în acest 
sens. Aşadar, după naşterea 
celui de-al treilea copil - stare- 
ţul Efrem -, în primele patru- 
zeci de zile, pe când se afla în- 
tre vis şi realitate, a auzit o vo- 
ce: „Victoria, vino şi priveşte-ţi 
fiul, un stareţ venit din Sfântul 
Munte”. S-a gândit uimită: 


„Cum poate să fie aceasta? Abia 
i-am dat naştere. Când a avut 
vreme să ajungă călugăr?” Cu 
toate acestea a ieşit şi l-a văzut 
pe copilul ei de-abia născut sub 
înfăţişarea unui ieromonah în 
veşminte de stareţ, împodobite 
cu aur şi flori. 


Știind că Ioan avea să urmeze 


calea monahală, Victoria a fost 
foarte strictă cu el. Era totuşi o 
mamă iubitoare. Fratele cel 
mare, Nicolae, îşi aminteşte că 
le cerea copiilor să îi respecte 
întocmai indicaţiile: „Nu cu 
jumătăţi de măsură, ci 
exact aşa cum v-am ce- 
rut!”, 


Când Ioan a împlinit 19 ani şia 
primit binecuvântarea de la 
duhovnicul familiei să plece în 
Sfântul Munte, mama sa l-a 
ajutat să îşi pregătească călăto- 
ria în taină, deoarece tatăl său 
nu era de acord sub niciun chip 
şi a încercat de multe ori să îl 
oprească. Mai apoi loan a deve- 
nit ucenicul Părintelui Iosif 
Isihastul, care l-a tuns în mo- 
nahism în 1948, dându-i nume- 
le Efrem. 


În 1962, cu binecuvântarea sta- 


reţului Efrem, s-a cumpărat un 
teren în Portaria ca să constru- 
iască acolo o mănăstire, iar în 
1962 stareţul a tuns-o în mona- 
hism pe cea dintâi maică, pro- 
pria sa mamă, Victoria, care a 
primit numele Teofana, şi pe 
prietena acesteia, care a fost 
numită  Matrona. Părintele 
Efrem a ales numele mamei 
sale după cel al împărătesei 
Teofana, soţia împăratului Le- 
on cel Inţelept. Starețul avea 
mare evlavie la ea. Aşadar, ghe- 
rontissa Teofana a devenit cea 
dintâi şi cea mai bună dintre 
ucenicele fiului său. După spu- 
sele maicilor, avea ascultare 
adevărată și rugăciunea ne- 
încetată, de aceea avea şi nu- 
meroase ispite. 


Când gherontissa a împlinit 92 
de ani (pe 20 decembrie 1983), 
a avut un atac şi a paralizat. 
Până în ziua precedentă atacu- 
lui a fost pe picioarele ei, îngri- 
jindu-se singură şi ajutând în 
bucătărie, gătind pentru obşte 
şi învăţându-le pe surorile mai 
tinere să facă prescuri şi alte 
treburi gospodăreşti. Doi ani 
mai târziu a trecut la Domnul, 
moartea ei fiind lină, fără tul- 
burare. 


Când sicriul gherontissei Teo- 
fana a ieşit pe poarta mănăsti- 
rii, oile au ieşit din ţarc şi au 
venit către sicriu, iar un stol de 
turturele a venit de nicăieri, a 
zburat deasupra sicriului şi a 
dispărut în înălţimi. 


În mănăstirile din Grecia se 
păstrează încă tradiţia ca, după 
ce trec trei ani de la moartea 
persoanei, osemintele să fie 
aşezate într-un osuar. Când s-a 
deschis sicriul gherontissei Te- 
ofana, oasele ei aveau o culoare 
asemănătoare chihlimbarului şi 
răspândeau o mireasmă îmbie- 
toare, astfel încât toţi şi-au dat 
seama că sufletul ei s-a mântu- 
it. 


G.R. 

Mărturisitorii 


parintele 
Evohenie 


cei cu dulama de 
smerenie 


Cine din cei de azi a auzit de PĂRIN- 
TELE EVGHENIE HULEA? Poate ni- 
meni, şi nici nu am fi auzit, dacă nu 
era un părinte Roman Braga (unul 
dintre studenţii care s-au hrănit din 
dulceaţa rugăciunii Rugului Aprins 
postbelic), care să-l fi cunoscut şi să 
ni-l fi făcut cunoscut şi nouă în anii 
de după prigoana comunistă. 


Când am început să citesc mărturia 
părintelui Roman Braga, m-a atins o 
adiere uşoară... 


Un părinte spunea cândva că era cre- 
dincios din copilărie, şi-a luat o soţie 
la fel şi era pe drumul Bisericii, dar 
abia în ziua în care a citit viaţa Sfân- 
tului Nectarie şi-a dat seama că nu e 
creştin cu adevărat. A mers la soţia 
sa şi i-a spus: Noi nu suntem creş- 
tini! Uite, am aflat un creştin adevă- 
rat! 


La fel aş putea spune şi eu, după pri- 
mele cuvinte citite despre părintele 
Evghenie. Însuşi numele său sună a 
smerenie... E ca din Pateric. Iată o 
primă mărturie a părintelui Roman 
despre el: 


„Ce m-a impresionat la el a fost ier- 
tarea, duhul iertării. Omul acesta 
era chinuit pentru că era călugăr. Îl 
puneau prin noroaie să meargă ca 
broasca. Nu vă puteți închipui in- 
ventivitatea cruzimii! Îşi băteau joc 
toți gardienii de el, toți ofiţerii; după 
ce îl cărau murdar de noroi ca por- 
cul, el zâmbea: «Dumnezeu să vă 
binecuvânteze, copii!». Copii erau 
pentru el! Toţi tiranii aceia, toţi cri- 


minalii aceia, erau nişte copii pen- 
tru el! Seninătatea, liniştea nu-i 
era niciodată tulburată. Suferea 
toate cu atâta resemnare. Fără 
nici un gând de răzbunare. 
Când începeam noi să vorbim des- 
pre ei ca despre nişte monştri ce 
erau, el zicea: «Ia lăsați, hai să ne 
rugăm mai bine, să spunem un 
psalm».” 


Au rămas cuvintele lui - pecete pusă 
peste inimile colegilor de suferință 
din închisori... „Dumnezeu ne 
cheamă să trăim alături de El, 
să trăim pentru EL... şi încă... 
„Spune-ți rugăciunile, Doamne Li- 
suse Hristoase, taie-ți voia şi te 
mântuieşti”... 


Om simplu, câteva clase terminate. 
Clasa Duhului însă deasupra tuturor. 
Ştia pe de rost Scara Sfântului Ioan. 
Ştia pe de rost? Trăia... Mintea îi era 
ocupată numai cu rugăciunea... Sim- 
plu, fără cuvinte meşteşugite, doar 
cele ştiute pe de rost, dar trăite. Pa- 
raclisul trăit, cuvânt de cuvânt... Pra- 
vila de dimineaţă şi de seară trăită, 
cuvânt de cuvânt... 


Şi iar câteva trăsături de portret ale 
părintelui Roman... 


„Avea omul acela o delicateţe şi o 
discreţie, pe care nu v-o pot des- 
crie. Nu era decât cu şcoala prima- 
ră, dar simplitatea lui avea adân- 
cimi necunoscute celor cu ştiinţă 
universitară. Exista o fineţe şi un 
raționament duhovnicesc în tot ce 
grăia de îi uimea pe toți intelectualii 


din jurul lui. El nu vorbea cuvinte 
măreţe; era ceva însă în persoana 
lui care atrăgea. Spunea două cu- 
vinte simple, dar te hrănea. Şi ce a 
făcut el pentru preoții catolici uniţi 
în închisoare, eu nu am putut face cu 
toate certurile mele, începând cu 
Filioque, purgatoriu şi tot ce învăța- 
sem la Teologie. Părintele Hulea nu 
spunea nici un cuvânt la toate aces- 
tea. Şi preoții aceia se duceau la el 
pentru două trei cuvinte simple de 
țăran; că el vorbea ca un ţăran ro- 
mân. Dar el avea acea fineţe pe 
care i-o dăduse Duhul, care lu- 
cra ca un magnet ce ne atrăgea.” 


După închisoare nu l-au mai lăsat să- 
şi poarte haina de monah. Stătea în 
strană smerit, îmbrăcat în linişte. A 
murit repede, după doi ani... Şi chi- 
pul său a stat ascuns până după Re- 
voluţie. L-au  dezgropat monahii 
vrânceni şi i-au pus haina preoțească 
pe care nu avusese voie să o mai 
poarte. Şi crucea pe care o ţinea me- 
reu la inimă, ca în singura fotografie 
rămasă. 


Şi s-a adâncit mai mult părintele Ev- 
ghenie în odihnă smerită... 


E.G. 

Icoana făcătoare de minuni a Mai- 
cii Domnului „Axion Estin”, aflată 
de secole la biserica Protaton din 
capitala Muntelui Athos, a lucrat 
mereu în vieţile oamenilor, din Sf. 
Munte şi din alte părţi. Căci mona- 
hii de acolo au obiceiul de a dărui 
c6pii ale acestei icoane diferitelor 
biserici şi mănăstiri din întreaga 
lume. 


Iată trei minuni petrecute cu repro- 
ducerile acestei icoane în ultima 
sută de ani. 


XXX 


După primul război mondial, turcii 
au prigonit mult pe grecii rămași în 
Asia Mică. Într-una din dăţi, ostaşii 
otomani au intrat într-un sat cu 
gândul să-i omoare pe greci. Însă 
unul dintre ei a ieşit înaintea lor cu 
o icoană mare a Maicii Domnului. 
Era o copie a icoanei Axion Estin. 
Comandantul turc a scos sabia cu 
gândul să o spintece şi apoi să o 
arunce în foc. Insă oricât a încercat 


Din minunile 
teoanel 


Axion 


să taie în două icoana, nu a reuşit, 
iar când s-a uitat spre icoană, a vă- 
zut că Maica Domnului îi zâmbea. 
Atunci a strigat,ă că Ortodoxia este 
credinţa cea adevărată. 


XXX 


O femeie dintr-un sat din Grecia s-a 
îmbolnăvit foarte tare, iar medicii 
nu i-au mai dat nicio şansă de a trăi. 
Ea însă şi-a pus nădejdea în Născă- 
toarea de Dumnezeu şi a strigat că- 
tre ajutorul ei, la icoana Axion Estin 
de la mănăstirea de lângă sat. Minu- 
nea s-a întâmplat, femeia s-a făcut 
bine. 


De bucurie, a făgăduit că va duce la 
icoană două brățări de aur. Insă 
timpul trecea şi femeia nu reuşea 
nicicum să meargă la mănăstire. 
Ţinea brăţările lângă icoanele ei de 
acasă. 


Însă, într-o zi a observat că brăţările 
dispăruseră. Nu mult după aceea, ea 
a reuşit să meargă la mănăstire, dar 


Estin 


s-a gândit că o să dea nişte bani în 
locul brățărilor. Ajunsă la mănăsti- 
re, femeia a văzut că deja brăţările 
ei erau la icoana făcătoare de mi- 
nuni. Astfel s-a văzut cum Maica 
Domnului ajută pe cei care vor să-şi 
ţină făgăduinţele faţă de ea. 


XXX 


În Anglia, într-un orăşel universitar 
este o copie a icoanei Axion Estin la 
biserica de acolo. La o slujbă, de 
curând, credincioşii au văzut ieşind 
din icoană o lumină puternică şi 
neobişnuită, care a rămas în biseri- 
că mai multe ore. Semăna cu lumi- 
na albăstruie ce iese din Sf. Mor- 
mânt în Sâmbăta Mare. Auzind de 
minune, oameni de ştiinţă de la uni- 
versitatea din oraş au venit să vadă 
ce se întâmplă şi au mărturisit apoi 
cu toţii că lumina nu este din lumea 
aceasta, ci are o înfăţişare supra- 
naturală. 


Lacrimile 


Odată istovit de-albastrul prea senin 


al primăverii, 


cu suflet de copil întâiul om 
căzu cu faţa-n pulberea pământului: 
„Stăpâne, ia-mi vederea, 
ori dacă-ţi stă-n putinţă împăienjeneşte-mi ochii 


c-un giulgiu, 
să nu mai văd 


Și-atuncea Milostivul într-o clipă de-ndurare 


nici flori, nici cer, nici zâmbetele Evei şi nici nori, 
căci vezi — lumina lor mă doare”. 


îi dete — lacrimile. 


LUCIAN BLAGA 


